_:nda9d9192a8e9407b978e55c09be0c2d1xb0
<http://schema.org/articleBody>
"Koko: Pipon ympärys hieman venyttäen 55 cm ja korkeus 25 cm. \nMuhkea lettipipo – tarvikkeet:\n 150 g Novita 7 Veljestä -lankaa (75 % villaa, 25 % polyamidia, 150 g = 300 m) sävy luonnonvalkoinen (010) 150 g Novita Napapiiri -lankaa (75 % villaa, 25 % polyamidia, 100 g = 200 m) sävy naali (851) tupsuun vähän 7 Veljestä Farkkua (160) pyöröpuikot (40 cm) 4 mm tai 6 mm tai käsialan mukaan sekä kavennuksia varten sukkapuikot 6 mm.\nMallineuleet:\nSileä neule suljettuna neuleena: neulo kaikki kerrokset oikein. \nPalmikkoneule: neulo ruutupiirroksen ja ohjeen mukaan. \nTiheys: 18 s palmikkoneuletta = 10 cm.\n\nMuhkea lettipipo neulotaan näin:\nLuo kaksinkertaisella langalla (luonnonvalkoinen ja kirjava lanka yhdessä) ohuemmille puikoille 72 s ja neulo sileää neuletta suljettuna neuleena 4 cm. Vaihda työhön paksummat puikot ja neulo *8 s oikein, lisää 1 s (= tee langankierto puikolle ja neulo se seuraavalla kerroksella kiertäen nurin)*, toista *–* vielä 8 kertaa. Työhön tuli 9 uutta silmukkaa ja työssä on nyt 81 s. Neulo seuraavalla krs:lla *8 o ja 1 n*, toista *–* kerros loppuun. Neulo seuraavalla krs:lla *4 o, lisää 1 s neulomalla silmukoiden välinen lanka kiertäen oikein, neulo 4 o ja 1 n*, toista *–* vielä 8 kertaa. Työhön tuli 9 uutta silmukkaa ja työssä on nyt 90 s. Aloita sitten palmikkoneule ruutupiirroksen 1. kerrokselta ja toista 10 s:n mallikerta 9 kertaa. Neulo kerrokset 2–11. Toista sitten kerrokset 2–11 vielä kaksi kertaa ja neulo vielä kerrokset 12–15. Aloita kavennukset. Siirrä ensin s:t kavennuksia varten sukkapuikoille ja tasaa s:t neljälle puikolle. Kavennuskerros: *neulo 4 kertaa 2 oikein yhteen, 1 o ja 1 n*, toista *–* vielä 8 kertaa = 54 s. Neulo 2 välikerrosta niin, että neulot oikeat s:t oikein, nurjat nurin. Neulo vielä koko seuraavan kerroksen ajan 2 s oikein yhteen = 27 s. Katkaise lanka ja pujota se loppujen silmukoiden läpi. Höyrytä pipo kevyesti ja avaa samalla palmikkoneuletta vähän ”auki”. Tee farkun värisestä langasta pyöreä tupsu (halkaisija noin 10 cm) ja kiinnitä se pipon päälaelle.\n\nOhjetiedustelut: ohjetiedustelut@novita.fi tai 040 178 2266, maanantaista keskiviikkoon 10-14. Lankatiedustelut: www.novitaknits.com, Novita 05 744 3335, arkipäivisin 9-16. "
<https://www.meillakotona.fi/artikkelit/muhkea-lettipipo>